stanford-oval/wikipedia huggingface dataset:
Ihmisyyden rajalla

| Ihmisyyden rajalla> Ein Psycholog erlebt das Konzentrationslager.Alkuperäisteos |
| --- | --- |
Kirjailija:  Viktor Frankl
Kieli:  saksa
Julkaistu:  1946
Suomennos
Suomentaja:  Osmo Jokinen ja Eila Sandborg
Kustantaja:  Otava
Julkaistu:  1981
Ulkoasu:  sidottu
Sivumäärä:  125
ISBN:  951-1-04774-4
Löydä lisää kirjojaKirjallisuuden teemasivulta
Ihmisyyden rajalla (saks. Ein Psycholog erlebt das Konzentrationslager) on Viktor Franklin kirjoittama omaelämäkerrallinen teos vankeudesta keskitysleirillä ja logoterapian peruskäsitteistä. Alkuperäinen teos julkaistiin vuonna 1946, ja sen uusittu ja laajennettu versio on ...trotzdem Ja zum Leben sagen: Ein Psychologe erlebt das Konzentrationslager.
Kirja on jaettu kahteen osaan. Ensimmäisessä osassa Frankl kertoo kokemuksiaan keskitysleiristä – leirille kuljetuksesta aina vapautumisen jälkeiseen aikaan – ja psykologisia havaintoja vangeista ja vartijoista. Frankl pohtii kirjassaan mikä sai jotkut ihmisen selviytymään keskitysleirin oloissa paremmin kuin toiset. Hän päätyi tulokseen, että ratkaisevaa oli pystyikö ihminen löytämään tarkoituksen elämälleen. Näiden kokemusten pohjalta Frankl kehitti uuden psykologisen ja psykiatrisen ajattelun teorian: logoterapian. Sen keskeisiä ajatuksia ovat elämälle motivaation löytämisen tärkeys, sekä ihmisen luovuttamaton, perimmäinen valinnanvapaus kaikissa olosuhteissa: vapaus valita oma suhteutumisensa olosuhteisiin.
Toisessa osassa Frankl selvittää lyhyesti logoterapian keskeisiä käsitteitä, kuten eksistentiaalinen turhauma ja tyhjiö, noogeeninen neuroosi, noo-dynamiikka, sekä elämän, rakkauden ja kärsimisen tarkoituksia.
Hyönteishotelli

Yksityiselle maatilalle Espanjaan pystytetty hyönteishotelli.
Saksalainen hyönteishotelli, joka on suojattu linnuilta metalliverkolla.
Hyönteishotelli tai ötökkähotelli on hyönteisille rakennettu pönttömäinen keinopesä. Hyönteishotelli tarjoaa eri hyönteisille paikan yöpyä, pesiä tai talvehtia. Ihminen hyödyntää hyönteishotelleja  pölyttäjähyönteisten houkuttelemiseksi hedelmäpuihin ja marjapensaisiin.
Hyönteishotelli voidaan valmistaa puusta, johon porataan reikiä hyönteisille pesäkoloiksi. Hyönteiset viihtyvät kuivasta lehtipuusta kuten koivusta sahatussa pöllissä, sillä havupuut ovat niille liian pihkaisia. Hyönteishotellin voi rakentaa myös korsista kuten koiranputkesta tai järviruo'osta. Pöntössä voidaan käyttää myös esimerkiksi käpyjä, hamppua ja kaarnaa. Pönttö ripustetaan ulos seinään tai puuhun kasvillisuuden yläpuolelle sellaiseen asentoon, että reikiin ei mene vettä. Etelän tai lännen suuntaan asetettu pönttö on lämmin ja hyönteisille parhaiten soveltuva. Pöntöissä voidaan käyttää metalliverkkoja suojaamaan koloja linnuilta. Ampiaisten pesintä estetään ahtamalla materiaalit tiiviisti pönttöön.
Tyypillisiä hyönteishotellin asukkaita ovat koloissa pesivät myrkkypistiäiset ja niiden loiset. Yleisimpiä lajeja Suomen hyönteishotelleissa ovat esimerkiksi rusomuurarimehiläinen, kantomehiläinen ja muut erakkomehiläiset, erakkoampiainen sekä hirsioksahukka ja muut petopistiäiset.
Hyönteishotellissa on asukkaita myös talvella, sillä hyönteiset talvehtivat siellä.
Kirjallisuutta

Orlow, Melanie von: Hyönteishotelli : rakenna koti pölyttäjähyönteisille : 30 helppoa mallia.  Suomentanut Syvänperä, Tuula. Minerva, 2014.  ISBN 9789524928823.
Aiheesta muualla

Kuvia tai muita tiedostoja aiheesta Hyönteishotelli Wikimedia Commonsissa
Pelasta pörriäinen -kampanja Yle Luonto. Viitattu 25.4.2020.
Hypoteekkiyhdistys

Hypoteekkiyhdistys on Suomen laissa määritelty jäsentensä omistama keskinäinen luottolaitos. Yhdistyksen lainanottajat ovat samalla sen jäseniä. Hypoteekkiyhdistys ei jaa voittoa jäsenilleen. Voitto käytetään liiketoiminnan kehittämiseen jäsenten parhaaksi ja vakavaraisuuden ylläpitämiseksi.
Hypoteekkiyhdistyksen toimintaa sääntelevät luottolaitoksista annetut lait ja viranomaismääräykset sekä erityislakina laki hypoteekkiyhdistyksistä. Toimintaa valvoo Finanssivalvonta. Yhdistyksen tunnistaa sen nimessä olevasta sanasta hypoteekkiyhdistys.
Hypoteekkiyhdistysten alkuperäinen tarkoitus vuoden 1859 lain mukaan oli myöntää kiinnitysluottoa maatalouden edistämiseksi.
Suomessa toimii yksi hypoteekkiyhdistys, 1860 perustettu Suomen Hypoteekkiyhdistys.
Hunt Emerson

Hunt Emerson (s. 28. tammikuuta 1952) on englantilainen sarjakuvataiteilija. Hänen absurdeja teoksiaan on käännetty monille kielille, myös suomeksi. Ne perustuvat usein klassisiin tarinoihin. Emerson kävi Suomessa, Helsingin sarjakuvafestivaaleilla 1999.
Teoksia

Lady Chatterleyn rakastaja, Tammi, 1989
Vanhan merimiehen tarina, Tammi, 1990
Casanovan viimeinen kukoistus, Tammi, 1994
Firkin, Semic, 1995
Danten Inferno.  (Dante’s Inferno, 2012)  Suomentanut Juhani Tolvanen. Arktinen Banaani, 2013.  ISBN 978-952-270-113-8.
Aiheesta muualla

Suomessa julkaistuja Emersonin sarjakuvia
Hovin kirkko

Hovin kirkko voi tarkoittaa seuraavia:
Hovin kirkko, kirkko Sunndalin kunnassa Norjassa
Hovin kirkko, kirkko Søndre Landin kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hov kirke”, voi hakea sivunnimihaulla, laajalla sivunnimihaulla tai tekstihaulla.
Westend Indians

Westend Indians, tuttavallisemmin Heimo, on espoolainen vuonna 1992 perustettu salibandyyn, jalkapalloon ja e-urheiluun erikoistunut urheiluseura. Vahvaa juniorityötä tekevä Tähtiseura on kasvanut nopealla vauhdilla yhdeksi Suomen suurimmista salibandyseuroista sekä yhdeksi Espoon suurimmista urheiluseuroista. Seurassa on 100 harrasteryhmää ja joukkuetta. Seuran kelta–mustissa väreissä liikkuu viikoittain noin 1500 heimolaista. Seuran miesten edustusjoukkue pelaa F-Liigaa. Seura tarjoaa kaiken tasoisia ryhmiä niin miehille, naisille kuin pojille ja tytöille kaikissa ikäluokissa. Perinteisen toiminnan lisäksi seura järjestää ympäri vuoden lukuisia tapahtumia sekä liikuntapalveluita.
Joukkue > Miesten edustusjoukkue 2023–2024

| 0 | 1 | 2 |
| --- | --- | --- |
|  Hyökkääjät 7 Sami Niskanen  12 Eero Harjula  14 Samuli Junnila  16 Julius Huppunen  20 Pieti Alatalo  32 Leevi Auranen  33 Valtteri Kainulainen C  51 Anton Roth  57 Christian Remes  65 Samuli Huppunen  67 Juuso Kekki  84 Petr Majer  88 Toni Rintala  93 Jasper Auvinen  96 Rasmus Pasanen |  Puolustajat 15 Tuomas Harjula  22 Onni Forss  23 Miikka Kareinen  71 Ville Rautakoura  77 Jonatan Junkkari  86 Joonatan Lindholm  91 Jani Rauhala    Maalivahdit 36 Juuso Jokisalo  76 Mikko Kirvesniemi |  Toimihenkilöt Antti Vartiainen, päävalmentaja  Joel Ekroos, valmentaja  Sakari Tervo, Data-analyytikko  Sami Helenius, fysiikkavalmentaja  Ville Jokinen, maalivahtivalmentaja  Antti Lepola, fysioterapeutti  Sebastian Palomaa, fysioterapeutti  Mikko Pulkki, joukkueenjohtaja  Stefan Korhonen, manageri  Kimi Merikukka, tiedottaja  |
Historia > Perustaminen

Toni Leiponen perusti veljensä ja ystäviensä kanssa seuran vuonna 1992. Westend Indians oli aluksi vastine isoveli Petri Leiposen perustamalle Westend Cowboysille. Westend Indians rekisteröitiin yhdistysrekisteriin vielä saman vuoden syksyllä. Koska Toni Leiponen ystävineen ei ollut vielä täysi-ikäinen, saivat isä Pekka Leiponen ja muutaman muun ystävän vanhemmat toimia yhdistyksen hallituksena. Virallisesti seura perustettiin 13. joulukuuta 1992.
Historia > Alkuvuodet

Syksyllä 1993 Indians osallistui ensimmäistä kertaa salibandyliiton alaiseen alimpaan sarjaan, joka tuolloin oli IV-divisioona. "Paikallispelejä" Indiansien ja Cowboysien välillä pelattiin muutaman vuoden ajan, kunnes keväällä 1995 molemmat joukkueet putosivat V-divisioonaan. Silloin nämä kaksi joukkuetta päättivät yhdistää voimansa ja Cowboys sulautui Indianseihin. Joukkue nousikin seuraavina kausina kolme kertaa peräkkäin seuraavalle sarjatasolle, aina II-divisioonaan asti. Joukkue pelasi II-divisioonaa kolme kautta vuosina 1999–2002, kunnes sen onnistui nousemaan keväällä 2002 I-divisioonaan. Maan korkeimmalle sarjatasolle, miesten Salibandyliigaan, Westend Indians nousi keväällä 2013.
Westend Indiansille myönnettiin Nuori Suomi -sinetti 2. toukokuuta 2007 osoituksena laadukkaasta junioritoiminnasta.
Historia > Salibandyliiga / F-liiga

Heimon miesten edustusjoukkue pelaa kotiottelunsa Espoon Otaniemen Otahallilla.
Kausi 2013-2014: Sijoitus: 8
Kausi 2014-2015: Sijoitus: 9
Kausi 2015-2016: Sijoitus: 9
Kausi 2016-2017: Sijoitus: 8
Kausi 2017-2018: Sijoitus: 4
Kausi 2018-2019: Sijoitus: 8
Kausi 2019-2020: Sijoitus: 6 Kausi jäi kesken koronaviruksen takia.
Kausi 2020-2021: Sijoitus: 6
Kausi 2021-2022: Sijoitus: 6
Kausi 2022-2023: Sijoitus: 7
Historia > Juniorimenestys

Westend Indiansin juniorijoukkueet ovat saavuttaneet useita SM-mitaleita. Yksilötasolla Westend Indiansin pelaajia esiintyy toistuvasti poikien nuorisomaajoukkueissa. Nuorten maailmanmestaruuden Heimon pelaajista ovat voittaneet Otto Lehkosuo ja Heikki Iiskola.
Kausi 2009-2010: Pronssia - C94-pojat (-94-syntyneet)
Kausi 2011-2012: Kultaa - B-pojat (-94-95-syntyneet)
Kausi 2013-2014: Pronssia - C-tytöt (-98-99-syntyneet)
Kausi 2013-2014: Hopeaa - A-pojat (-93-96-syntyneet)
Kausi 2016-2017: Pronssia - A-pojat (-96-98-syntyneet)
Kausi 2021-2022: Hopeaa - P21 (-01-03-syntyneet)
Kausi 2022-2023: Kultaa - P22 (-01-03-syntyneet)
Aiheesta muualla

Seuran kotisivu
nhlfinns.net, Indiansin pelaajien tilastot miesten salibandyliigassa
F-liigaottelu Otahallilla
Hunted Down

| ”Hunted Down” Soundgarden |
| --- | --- | --- |

Vuoden 2010 uusintapainoksen kansikuva
Singlen tiedot
 Albumilta: Screaming Life (EP)
 Äänitetty : 1987 Reciprocal Recording, Seattle
 Julkaistu: kesäkuu 1987
 Tuottaja(t): Jack Endino
 Tyylilaji: grunge, alternative metal
 Kesto: 06.42
 Levy-yhtiö: Sub Pop
Soundgarden muut singlet
|   | ”Hunted Down” 1987 | ”Flower” 1989 |
Hunted Down on Soundgardenin vuonna 1987 julkaistu single. Single on EP:ltä Screaming Life. Singlen B-puolena on kappale "Nothing To Say". Myöhemmin kappale julkaistiin Soundgardenin kokoelmalla A-Sides.
Kappaleet

Hunted Down – 2.42
Nothing to Say – 4.00
Aiheesta muualla

Discogs
Albumi Hunted Down Encyclopaedia Metallum -sivustolla (englanniksi)
Soundgarden
| --- | --- |
Studioalbumit::   Ultramega OK  Louder Than Love  Badmotorfinger  Superunknown  Down on the Upside  King Animal 
EP:t::   Screaming Life  Fopp  Loudest Love  SOMMS  Songs from the Superunknown 
Kokoelma::   Screaming Life/Fopp  A-Sides  Telephantasm 
Videot::   Louder Than Live  Motorvision 
Singlet::   "Hunted Down"  "Flower"  "Loud Love"  "Hands All Over"  "Room a Thousand Years Wide"  "Jesus Christ Pose"  "Outshined"  "Rusty Cage"  "Spoonman"  "Black Hole Sun"  "Fell on Black Days"  "My Wave"  "The Day I Tried to Live"  "Superunknown"  "Pretty Noose"  "Burden in My Hand"  "Blow Up the Outside World"  "Ty Cobb"  "Bleed Together" 
Aiheeseen liittyvää::   Grunge  Audioslave  Hater  Temple of the Dog
Iines

Iines tarkoittaa seuraavia asioita:
Iines, naisen etunimi
Iines, hyppyrimäki Jyväskylässä
Iines Ankka, piirroshahmo
Iines-sarjakuvalehti, Iines Ankkaan keskittyvä sarjakuvalehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iines”, voi hakea sivunnimihaulla, laajalla sivunnimihaulla tai tekstihaulla.
Ideal Keittiöt

Ideal Keittiöt Oy (entiseltä nimeltään Keittiöjätti Oy) on suomalainen osakeyhtiö. Ideal Keittiöt on perustettu vuonna 1992. Ideal Keittiöt -nimellä yritys on toiminut vuodesta 2015 lähtien. Ideal Keittiöt myy kiintokalusteita ja kodinkoneita yrityksille sekä yksityisasiakkaille.
| Ideal Keittiöt Oy |
| --- | --- |
Yritysmuoto:  osakeyhtiö
Perustettu:  1992 Ideal Keittiöt -nimellä vuodesta 2015
Toimiala:  keittiökalustus
Liikevaihto:  14 milj. €
Henkilöstö:  69 (vuoden 2023 lopussa)
Kotisivu:  
Infobox OKVirheellinen NIMI-arvo: 
Vuoden 2023 lopussa Ideal Keittiöillä oli 69 työntekijää. Toimipisteitä yrityksellä on 18 (Kruununhaka Helsinki, Töölö Helsinki, Herttoniemi Helsinki, Porttipuisto Vantaa, Suomenoja Espoo, Turku, Raisio, Salo, Pori, Huittinen, Tampere, Jyväskylä, Mikkeli, Lappeenranta, Pietarsaari, Limingantulli Oulu, Alppila Oulu, Kemi). Toimipisteistä suurin osa on Ideal Keittiöiden, ja osa kauppiaiden hallinnoimia.
Yrityksen toimitusjohtaja on Susanna Hagelstam. Hallituksen puheenjohtaja on Erkka Lumme. Vuonna 2023 yrityksen liikevaihto oli 14 miljoonaa euroa ja tilikauden tulos 13 000 euroa.
Ideal Keittiöillä on Design from Finland -tunnus.
Historia

Ideal Keittiöt toimi aiemmin nimellä Keittiöjätti. Keittiöjätti-konserni kuului Suomen kolmen suurimman keittiökalusteiden vähittäismyyntiketjun joukkoon.  Konserniin kuului kuusi keittiökalusteisiin erikoistunutta yhtiötä: Keittiöjätti Oy, Suomen Ovimarket Oy, Keittiö Kartano Oy, Kitchennet Oy, Kymen Keittiötukku Oy ja TNC-Components Oü. Asiakkaille näistä tunnetuimpia ketjunimiä ovat Keittiöjätin lisäksi Karelia-keittiöt, Keittiö.net ja Keittiöpiste.com. Virossa sijaitseva TNC-Components valmisti (ja valmistaa edelleen) osan Keittiöjätti-konsernin myymäistä kalusteista ja komponenteista. Keittiöjätin asiakkaita olivat yksittäiset kuluttajat, urakoitsijat ja rakennuttajat. Vuonna 2015 Keittiöjätti Oy muutti nimensä Ideal Keittiöt Oy:ksi, jolloin yhtiöön yhdistyivät Kitchennet Oy, Kymen Keittiötukku Oy ja Keittiö-Kartano Oy.
Aiheesta muualla

Keittiöjätin -konsernin kotisivut (Arkistoitu – Internet Archive)
Suomen Ovimarket Oy
Keittiö Kartano Oy (Arkistoitu – Internet Archive)
Kitchennet Oy
Kymen Keittiötukku Oy (Arkistoitu – Internet Archive)
TNC-Components Oü (Arkistoitu – Internet Archive)
Ideal-keittiöt Oy
ITunes Store

iTunes Store on mediapalvelu, josta voi ostaa sekä vuokrata erilaista mediaa, kuten musiikkia, elokuvia, sarjoja ja kirjoja. Apple Inc. julkaisi sen huhtikuussa 2003 verkkomusiikkikauppana, mutta laajensi sittemmin sen tarjontaa.
Historia

Apple Inc. julkaisi iTunes Storen huhtikuussa 2003. Applen toimitusjohtaja Steve Jobs onnistui saamaan viisi suurta levy-yhtiötä mukaan palvelun julkistamiseen. iTunes Storesta ostettavissa olevat musiikkitiedostot olivat alun perin Applen omassa DRM-kopiosuojatussa AAC-formaatissa, ja niiden bittivirta oli 128 kbps. Huhtikuussa 2007 EMI-levy-yhtiön kappaleita alettiin jakaa ilman DRM-suojausta ja paremmalla 256 kbps laadulla, mutta hieman korkeammalla hinnalla.[lähde? ] DRM-vapaiden kappaleiden valikoima on tämän jälkeen laajentunut kaikkeen kaupassa myynnissä olevaan musiikkiin.
Kappaleiden hinta oli julkistuksen yhteydessä ennennäkemättömän edullinen. Myös yksittäisten kappaleiden ostomahdollisuus oli uutta. Yksittäiset kappaleet maksoivat 0,99 dollaria ja kokonaiset albumit 9,99 dollaria. Levy-yhtiöt olivat vuonna 2004 aikeissa korottaa hintoja, mutta tähän Apple ei suostunut. Sittemmin hinnoittelua on muutettu. Yksittäisillä kappaleilla on kolme hintatasoa: 69 senttiä, 99 senttiä ja 1,29 dollaria. Hinnat ovat samat euroissa. Albumien hinnat vaihtelevat. Hinnanmuutoksen yhteydessä iTunes luopui DRM-suojauksesta. Musiikkikappaleet sisältävät matalatarkkuuksiset (600 × 600 pikseliä) kuvat musiikkialbumin kansikuvasta.
iTunes Storesta ostettuja DRM-suojattuja musiikkikappaleita voidaan soittaa ainoastaan iTunes-soitto-ohjelmalla sekä Applen omilla iPod-musiikkisoittimilla. Ostettuja musiikkikappaleita voidaan polttaa rajoittamattomalle määrälle CD-levyjä, kuunnella rajoittamattomalla määrällä iPodeja ja soittaa viidessä eri tietokoneessa. Suojaamattomia kappaleita voidaan soittaa missä tahansa soittimessa, joka tukee AAC-formaattia.
iTunesin myötä artistit ovat heränneet vaatimaan suurempaa osaa teostensa myynnistä. iTunesin kaltaiset digitaaliset palvelut vähentävät artistien levy-yhtiöiltä saamaa palvelua, mutta tämä ei ole aina näkynyt artistien sopimuksissa.[lähde? ] Weird Al Yankovic on laskenut, että hänen uudessa sopimuksessaan iTunes Storesta dollarin hintaan ostetusta kappaleesta artisti saa vain neljä senttiä. Yankovicin mukaan hänen osuutensa CD-levymyynnin tuotosta on suurempi kuin digitaalisesta jakelusta. Englannissa Featured Artists Coalition -yhdistys on lobannut EU-parlamentin jäseniä ajamaan artistien oikeuksia. FAC:n mukaan artistin keskimäärin saaman noin 15 prosentin osuuden levymyynnistä on noustava kun levymyynnin kulut digitaalisen jakelun myötä alenevat.
iTunes Storesta tuli Yhdysvaltojen suurin musiikin jälleenmyyjä vuonna 2008. Yhdysvaltojen iTunes Storessa on nykyään myynnissä myös TV-sarjoja ja elokuvia. iTunes Store vuokraa elokuvia yli 50 000 kappaletta päivässä, tehden siitä myös maailman suosituimman Internetissä toimivan elokuvakaupan. Heinäkuussa 2009 Apple kertoi, että iTunesin App Store -sovelluskaupasta on ladattu sen ensimmäisen toimintavuoden aikana 1,5 miljardia sovellusta. Kaupan valikoimissa oli ilmoitushetkellä 65 000 sovellusta.
Yrjö Lautela

Yrjö Lautela (s. 1939) on suomalainen toimittaja, joka työskenteli Yleisradion uutistoimituksessa vuosina 1967–2002.
Ura

Lautela aloitti Helsingin Sanomien ja Ilta-Sanomien palveluksessa urheiluavustajana vuonna 1963. Neljä vuotta myöhemmin Lautela siirtyi Yleisradioon radion uutistoimitukseen, jossa hän työskenteli vuoteen 2002 saakka. 1980-luvun alussa Lautela keskittyi erityisesti Puolan tapahtumiin ja teki toimitusmatkoiltaan useita reportaaseja. Vuonna 1990 Lautela nimitettiin Yleisradion Wienin kirjeenvaihtajaksi, ja hän seurasi tarkkaan Jugoslavian hajoamissotia. Vuosina 1996–2001 Lautela toimi Ylen Berliinin kirjeenvaihtajana.
Lautela tunnetaan myös erityisesti jalkapalloon perehtyneenä urheilutoimittajana. Lisäksi hän oli mukana neljissä olympialaisissa 1970–1980-luvuilla. Lautela raportoi muun muassa vuoden 1972 kisoissa tapahtuneesta niin sanotusta Münchenin verilöylystä.[lähde? ] Jalkapallon MM-kisoissa Lautela oli toimittajana viidesti. Hän on myös suomentanut jalkapalloaiheisia kirjoja kuten Pelén elämäkerran sekä toimittanut suomeksi englantilaisen Eric Battyn kirjoittaman valmennusoppaan. Vuonna 2007 Lautela toimitti yhdessä Göran Wallénin kanssa Suomen Palloliiton 100-vuotisjuhlavuoden kunniaksi julkaistun teoksen Rakas jalkapallo. Se valittiin Vuoden urheilukirjaksi 2007.
Vuonna 2003 Lautelalle myönnettiin Valtion journalistipalkinto.
Kirjallinen tuotanto

Lautela, Yrjö ; Palo, Jyrki: Jugoslavia : kansakunta, jota ei ollut.  Helsinki:  VAPK-kustannus, 1992.  ISBN 951-37-0956-6.
Lautela, Yrjö ; Johnsson, Peter: Puola : vanhaa ja uutta Eurooppaa.  Helsinki:  Edita, 2004.  ISBN 951-37-3993-7.
Lautela, Yrjö ; Palo, Jyrki: Itävalta : kappale mennyttä suuruutta.  Helsinki:  Edita, 2005.  ISBN 951-37-4424-8.
Wallén, Göran ; Lautela, Yrjö (toim.): Rakas jalkapallo : 100 vuotta suomalaista jalkapalloa.  Helsinki:  Teos, 2007.  ISBN 978-951-851-068-3.
Kirjallinen tuotanto > Suomennoksia

Batty, Eric: Hyökkäävä jalkapallo.  Helsinki ; Porvoo:  WSOY, 1969.
Howell, Denis: Jalkapalloerotuomari.  Helsinki:  Otava, 1970.
Pelé ; Fish, Robert L.: Jalkapallo : elämäni.  Helsinki:  Weilin + Göös, 1977.  ISBN 951-35-1539-7.
Garton Ash, Timothy: Euroopan kumous : käännekohta 1989.  Helsinki:  Kirjayhtymä, 1989.  ISBN 951-26-3587-9.
Ideaali (rengasteoria)

Renkaan ideaali on tietyntyyppinen renkaan osajoukko.
Määritelmä

Olkoon (R,+,  \cdot  ) rengas. Tällöin R:n osajoukko I on R:n oikeanpuolinen ideaali, jos
(I, +) on ryhmän (R, +) aliryhmä ja
xr kuuluu joukkoon I kaikilla I:n alkioilla x ja kaikilla R:n alkioilla r.
Yhtäpitävästi R:n oikeanpuolinen ideaali on R:n oikeanpuolinen R-alimoduli.
Vastaavalla tavalla voidaan määritellä vasemmanpuolinen ideaali. Nyt R:n osajoukko I on R:n ideaali, jos I on sekä R:n oikean- että vasemmanpuolinen ideaali, eli kaksipuolinen ideaali.
Eri ideaaleja

Olkoon (R,+,  \cdot  ) rengas ja I R:n ideaali.
Aito ideaali: Sanotaan, että I on R:n aito ideaali, jos I  \neq  R.
Maksimaalinen ideaali: Aitoa R:n ideaalia I sanotaan maksimaaliseksi ideaaliksi, jos ei ole olemassa R:n aitoa ideaalia J, jolle I on J:n aito osajoukko. Maksimaalisen ideaalin tekijärengas on kunta.
Alkuideaali: Aitoa R:n ideaalia I sanotaan alkuideaaliksi, jos kaikilla R:n alkioilla a ja b ehdosta ab kuuluu I:hin seuraa, että ainakin toinen alkioista a ja b kuuluu I:hin. Alkuideaalin suhteen muodostettu tekijärengas on kokonaisalue.
Pääideaali: Renkaan R ideaali I on pääideaali, jos I on yhden alkion virittämä.
Iinattijärvi

Kalliokiipeilijä Hampusvaaralla
Iinattijärvi on Pudasjärven kaupungissa sijaitseva kylä, jonka asutus on keskittynyt samannimisen järven ympärille. Pohjoisessa kylä rajoittuu Syötekylään, idässä Pintamoon, lännessä Pärjänsuohon ja etelässä Hirvaskoskeen. Järvi itsessään on kauniiden vaaramaisemien ympäröimä, jotka antavat kontrastia rannoilla lepäileville pelloille. Kylän alueella sijaitsi 1700-luvulla Iinattivaaran kuparikaivos.
Kylän muita osia ovat Haisuvaara ja Poijula, jossa sijaitsi syksyyn 2009 asti lähin peruskoulu, Poijulan koulu.
Korkealle kohoava Hampusvaara on yksi Iinattijärven maamerkeistä.
Nimikkojärvensä lisäksi kylän alueella sijaitsevia vesistöjä ovat muun muassa Valkiainen, Kangaslampi, Naamanganjoki ja Iinattijoki.
Iinattivaaran kuparikaivos

Iinattivaaran kuparikaivos sijaitsi Pudasjärvellä Iinattivaarassa Iinattijärven pohjoisrannalla. Kupariesiintymä löydettiin 1685 ja paikalla tehtiin koekaivauksia 1720-luvulla mutta esiintymän emäkalliota ei silloin löydetty. Kaivostoiminta käynnistyi uudestaan kesällä 1767 mutta päättyi jo parin vuoden kuluttua.
Vuoden 1767 käynnityneen kaivoshankkeen osakkaina olivat oululainen kauppias Johan Waara, kupariseppämestari Gustaf Skogman, kirkkomaalari Mikael Toppelius ja pitäjänkirjuri Jacob Bergbom. Kaivokselta rakennettiin tie Iinattijärven rannassa olevalle laiturille josta malmi kuljetettiin proomulla Pintamo-ojan varrella sijainneeseen sulatushyttiin. Sulattoa varten oli rakennettu Pintamo-ojan Kuurnakoskeen (tai Kornankoski) pato ränneineen ja vesipyörineen. Valmiit tuotteet oli tarkoitus kuljettaa proomulla Iijokea pitkin Pohjanlahdelle. Kaivostoiminta päättyi kuitenkin jo muutaman vuoden kuluttua köyhän malmin ja vuorityötaitojen puutteen takia. Kupariesiintymää tutkittiin vielä 1800-luvun alkupuolella muutamaan otteeseen mutta nämä tutkimukset eivät enää johtaneet kaivostoiminnan aloittamiseen esiintymän mitättömyyden takia.
Nykyisin kaivoksesta on jäljellä pari pientä louhosta Iinattivaaran rinteellä sekä sammaleen peittämiä sivukivikasoja.
ITunes Festival: London 2012

| iTunes Festival: London 2012 Rebecca Ferguson |
| --- | --- | --- |

EP-levyn tiedot
 Äänitetty : 16. syyskuuta 2012
 Julkaistu: 26. syyskuuta 2012
 Formaatti: digitaalinen
 Tyylilaji: soul, pop, blues, r&b
 Levy-yhtiö: Syco, Sony, RCA
Rebecca Fergusonin muut julkaisut
| Heaven 2011 | iTunes Festival: London 2012 2012 | Freedom 2013 |
iTunes Festival: London 2012 on englantilaisen laulaja-lauluntekijä Rebecca Fergusonin EP-levy, joka nauhoitettiin 16. syyskuuta iTunes Festivaleilla. Festivaaleilla esiintyi myös muun muassa One Direction ja Emeli Sandé. EP julkaistiin 26. syyskuuta iTunesissa digitaalisena latauksena.
EP sisältää neljä kappaletta Fergusonin esikoisalbumilta Heaven ja coverversion The Rolling Stonesin kappaleesta "Gimme Shelter". Ennen tapahtumaa Ferguson kertoi haastattelussa odottavan festivaalia innolla: "Rakastan festareita. Minulla ei ole koskaan aikaa mennä yhteenkään, joten on hauskaa esiintyä sellaisilla fantastisilla festareilla.
Kappaleet

| Digitaalinen lataus |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Shoulder to Shoulder (live)  | Rebecca Ferguson, Eg White | 3.26 |  |  |  |  |  |  |
| 2. | Fighting Suspicions (live)  | Ferguson, White | 4.32 |  |  |  |  |  |  |
| 3. | Mr. Bright Eyes (live)  | Ferguson, Brian Higgins, Luke Fitton, Matt Gray, Toby Scott, Owen Parker, Xenomania | 3.46 |  |  |  |  |  |  |
| 4. | Gimme Shelter (live)  | Mick Jagger, Keith Richards | 4.00 |  |  |  |  |  |  |
| 5. | Nothing's Real but Love (live)  | Ferguson, White | 3.48 |  |  |  |  |  |  |